ΠΙΣΤΗ = ΕΜΠΙΣΤΟΣΥΝΗ

-Πάτερ, όλο μου λες να έχω πίστη και πίστη και πίστη…

Δεν το καταλαβαίνω όμως.

Τι θέλεις να μου πεις;

Τι σημαίνει να έχω πίστη;

-Παιδί μου ευλογημένο,τα πουλιά συνεχίζουν να κελαηδούν ακόμα κι αν το κλαδί τους έχει ραγίσει.

Δεν τα νοιάζει.

Γιατί;

-Επειδή ξέρουν ότι έχουν φτερά.

-Ετσι κι ο πιστός στα τριξίματα και στους κραδασμούς της ζωής.

Γιατί ξέρει ότι δεν πατάει σε κλαδί,αλλά “επί την ακλόνητη πέτρα της πίστεως”!

"Δεύτε πιστοί! Με την καρδιά

απλή κι αθώα σαν τα παιδιά,

την πανδαισία γευθείτε.

Κι ως αναστήθηκε ο Χριστός,

όμοια κι ο λόγος του πιστός,

κι εσείς θ’ αναστηθείτε..."

Γ Βεριτης

Ανεξικακία, συγχώρεση, αγάπη & απλότητα. Χωρίς αυτά κλειστή η Βασιλεία των Ουρανών! Χωρίς αυτά; Μηδέν παράδεισος!

"Αλήθεια σας λέω, σας βεβαιώνω ότι, εάν δεν αλλάξετε φρόνημα και δεν γίνετε ταπεινοί και αφελείς και απονήρευτοι σαν τα παιδιά, δεν θα μπείτε στη Βασιλεία των Ουρανών".

(Ματθ. ιη' 3)

" Όταν ο Χριστός μας στο Ευαγγέλιο Του απαιτεί να γίνουμε σαν τα παιδιά, δεν εννοεί να γυρίσουμε πίσω ως προς την ηλικία, αλλά να απαρνηθούμε το μίσος και την κακία, και να υπάρχει μέσα μας απλότητα και αγαθότητα σαν την παιδική. Γιατί δεν λέει "αν δεν γίνετε παιδιά", αλλά λέει "σαν τα παιδιά".

Με την προσθήκη του "σαν" δείχνει καθαρά και εννοεί την δική μας μίμηση των παιδιών στην απόλυτη καθαρότητα".

Αγίου Ισιδώρου του Πηλουσιώτου (επιστολές ΕΠΕ Α' 219)

π. [**Ιγνάτιος Καζάκος**](https://www.facebook.com/profile.php?id=100004358235974&__cft__%5b0%5d=AZXa2tAO6amqZq639ev7JBN1wBzaVLDIZtdPmwfVBvjNZ1OHnMEdNAyzXCMbXUIAajhUZRIhqRqynkW2L8lAiDrqfZGcTbB5TfQ9vRHvg0qFlteomI1SYnG-4HASHSlyhC8Gbq_v17A3CFGnR1HSsuwyB2V5j17DmsHoHRnOVy8YCA&__tn__=-%5dK-R)